ਹਲਦੀ ਕੁਮਕੁਮ
ਹਲਦੀ ਕੁਮਕੁਮ ਜਾਂ ਹਲਦੀ ਕੁਮਕੁਮ ਦੀ ਰਸਮ ਭਾਰਤ ਵਿਚ ਹੋਣ ਵਾਲਾ ਇਕ ਸਮਾਜਿਕ ਭਾਈਚਾਰਕ ਇਕੱਠ ਹੈ, ਜਿਸ ਵਿੱਚ ਵਿਆਹੀ ਮਹਿਲਾ ਹਲਦੀ ( ਹਲਦੀ ) ਅਤੇ ਕੁਮਕੁਮ ( -ਸੰਧੂਰ ਪਾਊਡਰ) ਦਾ ਲੈਣ-ਦੇਣ ਕਰਦੀ ਹੈ, ਜੋ ਵਿਆਹ ਦੀ ਸਥਿਤੀ ਅਤੇ ਉਸਦੇ ਪਤੀ ਦੇ ਲੰਬੇ ਜੀਵਨ ਦਾ ਪ੍ਰਤੀਕ ਹੁੰਦੇ ਹਨ। ਇਹ ਸਮਾਰੋਹ ਖ਼ਾਸ ਕਰਕੇ ਪੱਛਮੀ ਭਾਰਤ ਦੇ ਮਹਾਰਾਸ਼ਟਰ, ਕਰਨਾਟਕ, ਗੁਜਰਾਤ, ਰਾਜਸਥਾਨ ਅਤੇ ਗੋਆ ਵਿੱਚ ਪ੍ਰਸਿੱਧ ਹੈ। ਤਾਮਿਲਨਾਡੂ ਵਿੱਚ ਇਸਨੂੰ ਆਦੀਪੇਰੁਕੁ ਉਰਫ਼ ਆਦੀ ਮਾਨਸੂਨ ਤਿਉਹਾਰ ਵਜੋਂ ਮਨਾਇਆ ਜਾਂਦਾ ਹੈ।ਇਹ ਇੱਕ ਹਿੰਦੂ ਤਾਮਿਲ ਤਿਉਹਾਰ ਹੈ ਜੋ ਆਦੀ ਦੇ ਤਾਮਿਲ ਮਹੀਨੇ ਦੇ 18 ਵੇਂ ਦਿਨ (ਜੁਲਾਈ ਤੋਂ ਅੱਧ ਅਗਸਤ ਤੱਕ) ਮਨਾਇਆ ਜਾਂਦਾ ਹੈ। ਵਿਆਹੁਤਾ ਔਰਤਾਂ ਦੋਸਤਾਂ, ਰਿਸ਼ਤੇਦਾਰਾਂ ਅਤੇ ਨਵੇਂ ਜਾਣੂਆਂ ਨੂੰ ਅਨੰਦ ਅਤੇ ਮਨੋਰੰਜਨ ਦੇ ਮਾਹੌਲ ਵਿੱਚ ਮਿਲਣ ਲਈ ਸੱਦਾ ਦਿੰਦੀਆਂ ਹਨ। ਅਜਿਹੇ ਮੌਕਿਆਂ 'ਤੇ ਮੇਜ਼ਬਾਨ ਚੂੜੀਆਂ, ਮਠਿਆਈਆਂ, ਛੋਟੀਆਂ ਛੋਟੀਆਂ ਜਿਹੀਆਂ ਚੀਜ਼ਾਂ, ਫੁੱਲ, ਸੁਪਾਰੀ ਪੱਤੇ ਅਤੇ ਗਿਰੀਦਾਰਾਂ ਦੇ ਨਾਲ ਨਾਲ ਨਾਰੀਅਲ ਵੰਡਦੀਆਂ ਹਨ। ਸਨੈਕਸ ਵਿੱਚ ਕੈਰੀਚੇ ਪਾਂਹੇ (ਕੱਚੇ ਅੰਬ ਦਾ ਰਸ ) ਅਤੇ ਵਟਲੀ ਦਾਲ ਸ਼ਾਮਿਲ ਹੁੰਦੇ ਹਨ। ਇਹ ਰਸਮ ਵੱਖ-ਵੱਖ ਮੌਕਿਆਂ 'ਤੇ ਆਯੋਜਿਤ ਕੀਤੀ ਜਾਂਦੀ ਹੈ, ਜਿਵੇਂ ਕਿ ਸ਼ੁੱਕਰਵਾਰ ਨੂੰ ਸ਼ਰਵਣ, ਦੀਵਾਲੀ ਅਤੇ ਸੰਕ੍ਰਾਂਤੀ ਦੇ ਮਹੀਨੇ ਦੌਰਾਨ ਆਦਿ।